Държавен вестник, бр. 21, 2021 г., стр. 71

БРОЙ  21	
Д Ъ Р Ж А В Е Н  В Е С Т Н И К 	
СТР.  71  
6. представените данни не доказват нали-
чието на необходимата организация и ресурси 
за извършване на дейността, която няма да 
бъде възлагана на трети лица по чл. 27;
7. заявителят е представил неверни данни 
или документи с невярно съдържание;
8. по друг начин са застрашени интересите 
на инвеститорите. 
(6) Отказът на Комисията по ал. 5 се мо-
тивира писмено.
Проспект
Чл. 12. (1) Проспектът за публично пред-
лагане на ценни книжа и допускането им до 
търговия на регулиран пазар се изготвя и 
публикува съгласно изискванията на Регла-
мент (ЕС) 2017/1129, Закона за публичното 
предлагане на ценни книжа и актовете по 
прилагането им, като съдържа и:
1. данни за инвестиционните цели и огра-
ниченията в инвестиционната политика;
2. описание на критериите, на които трябва 
да отговарят недвижимите имоти, съответно 
вземанията, в които ще инвестира дружество-
то, както и характеристиките на придобитите 
недвижими имоти, съответно вземания;
3. данни за другите източници на финан-
сиране, ако такива са предвидени;
4. максималния размер на предвиденото 
външно финансиране спрямо размера на 
собствения капитал;
5. данни за банката-депозитар;
6. данни за необходимата организация и 
ресурси за осъществяване на дейностите, които 
няма да се възлагат на трети лица по чл. 27;
7. максималните размери на разходите по 
чл. 9, ал. 1, т. 5; 
8. данни за допълнителните инвестиции и 
разходи, необходими за въвеждане на активите 
в експлоатация;
9. максималния размер на активите, които 
могат да бъдат инвестирани в специализирани 
дружества по чл. 28, ал. 1;
10. информация за другите държави членки, 
в които възнамерява да придобива недвижими 
имоти, когато е приложимо;
11. други данни и документи, определени 
с наредба.
(2) Членовете на съвета на директорите 
на дружеството със специална инвестицион-
на цел, неговият прокурист, както и лицето, 
гарантиращо ценните книжа, отговарят со-
лидарно за вредите, причинени от неверни, 
заблуждаващи или непълни данни в проспекта. 
Лицата по чл. 18 от Закона за счетоводството 
отговарят солидарно с лицата по изречение 
първо за вреди, причинени от неверни, под-
веждащи или непълни данни във финансовите 
отчети на дружеството със специална инвес-
тиционна цел. Когато в проспекта е включена 
информация от одитирани финансови отчети, 
регистрираният одитор отговаря за вредите, 
причинени от одитираните от него финансови 
отчети.
Първоначално увеличаване на капитала
Чл. 13. (1) Първоначално увеличаване на 
капитала на дружеството със специална ин-
вестиционна цел се извършва само въз основа 
на одобрен от Комисията проспект по чл. 12.
(2) При първоначално увеличаване на ка-
питала се издават права по смисъла на § 1, 
т. 3 от допълнителните разпоредби на Закона 
за публичното предлагане на ценни книжа. 
Срещу всяка акция от увеличението се издава 
едно право.
(3) Първоначалното увеличаване на капита-
ла се обслужва от инвестиционен посредник с 
капитал, не по-малък от предвидения в чл. 10, 
ал. 2 от Закона за пазарите на финансови 
инструменти. Цялата емисия права по ал. 2 
се предлага от инвестиционния посредник за 
търговия на регулиран пазар. При първоначал-
ното увеличаване на капитала не се прилага 
чл. 194 от Търговския закон.
(4) Дружеството със специална инвестици-
онна цел изпраща уведомление до регулирания 
пазар, на който ще се предлагат неговите 
акции. Уведомлението съдържа началната 
дата, от която ще започне предлагането на 
правата, сроковете, при които ще се извърш-
ва, и информация за броя и за номиналната 
и емисионната стойност на акциите, които 
ще се записват.
(5) Уведомлението по ал. 4 трябва да бъде 
изпратено не по-късно от 30 работни дни от 
датата на издаване на лиценз по чл. 11.
(6) Регулираният пазар е длъжен да приеме 
за търгуване правата по ал. 2.
(7) Срокът за записване на акции по ал. 1 
е най-малко 30 дни. Началото на срока за 
записване на акции съвпада с началото на 
срока за прехвърляне на правата. Срокът за 
записване на акции изтича най-малко 5 ра-
ботни дни след изтичане на срока за прех­
върляне на правата.
(8) Първоначалното увеличаване на капи-
тала се извършва до размера на записаните 
акции.
Промяна на фирмата и предмета на дейност 
при неиздаване на лиценз
Чл. 14. (1) Комисията изпраща до Аген-
цията по вписванията влезлия в сила отказ 
да издаде лиценз.
(2) Ако Комисията не получи заявление по 
чл. 11, ал. 1 в срок до 6 месеца от получаване 
на уведомлението по чл. 6, ал. 3, Комисията 
уведомява Агенцията по вписванията за това.
(3) В случаите по ал. 1, съответно ал. 2, 
Агенцията по вписванията служебно заличава 
предмета на дейност на дружеството като 
дружество със специална инвестиционна цел и 
вписва изменение на фирмата на дружеството, 
като обозначението „акционерно дружество 
със специална инвестиционна цел“, съответно 
абревиатурата „АДСИЦ“, се заменя с „акци-
онерно дружество“, съответно „АД“.